**ZAPISIK 1. SESTANKA ŠOSLKEGA SKLADA ZA ŠOLSKO LETO 2016/17**

Predstavniki ŠOLSKEGA SKLADA smo se dne 18.10.2016 ob 18. uri sestali in obravnavali naslednji dnevni red:

1. **Izvolitev predsednika in namestnika**
2. **Program dela za šolsko leto 2016/17**
3. **Razno.**

**Prisotni:** Urška Repolusk, Tine Zorko, Tomi Prosnik, Matjaž Podgornik, Dominika Šmid, Marko Kolarič, Ladislav Pepelnik, Boštjan Ravnjak

V uvodu so bile podane informacije s strani ravnatelja, računovodkinje in pedagoga šole glede trenutne situacije in tolmačenja ŠOLSKEGA SKLADA in SKLADA ZA SOCIALNO ŠIBKE UČENCE.

**K1**

Ravnatelj je podal predloge za izvolitev predsednika in namestnika šolskega sklada.

**Sklep št. 1: Za predsednika šolskega sklada je bil soglasno izvoljen BOŠTJAN RAVNJAK. Za namestnika predsednika šolskega sklada je bil soglasno izvoljen TOMI PROSNIK.**

**K2**

Predstavniki šolskega sklada so po predstavitvi trenutne situacije v zvezi z skladom za socialno šibke učence in šolskim skladom vzpostavili plodno debato. Ob koncu diskusije so se člani strinjali in zavzeli sklep.

**Sklep št. 2: Denarna sredstva iz konta za subvencije učencem številka (2910070) prenesemo na šolski sklad številka (2911000).**

**Sklep št. 3: Prenesena sredstva namenimo izključno za generalne subvencije plačljivih dejavnosti ter za sofinanciranje učencem socialno šibkih družin po do sedaj veljavnih kriterijih.**

**Sklep št. 4: Računovodkinja šole Dominika Šmid pripravi pregled sredstev za šolsko leto 2016/17.**

Člani šolskega sklada so v nadaljevanju druge točke razpravljali o delu šolskega sklada, ki je namenjen nadstandardnim dejavnostim. Skupaj smo oblikovali predloge za zbiranje denarja:

* Glasbila za šolsko ROCK SKUPINO
* Oprema za eksperimentalno – biološki kabinet
* Druga športna oprema

Predstavniki šolskega sklada so podali tudi nekaj predlogov različnih zbiralnih akcij:

* Pri zbiranju sredstev naj bodo učenci aktivno vključeni
* Dobrodelni koncert
* Dopisi donatorjem
* Dopis staršem

**Sklep št. 5: V mesecu novembru 2016 se sestane šolski sklad z namenom določitve prioritetne zbiralne akcije za šolsko leto 2016/17 ter določitve generalnih subvencij različnih plačljivih dejavnosti.**

**Sklep št. 6: Šola pripravi seznam dosedanjih večjih donatorjev in oblikuje dopis za starše in donatorje.**

**K3**

Pod točko razno ni bilo predlogov ali pobud.

**Sestanek se je zaključil ob 20. uri.**

**Zapisal: Predsednik šolskega sklada:**

Boštjan Ravnjak Boštjan Ravnjak